טופס הסכמה להשתתפות במחקר

שם המחקר: אימון קשב ומודעות

**Comparing brief mindfulness manipulation (BMM) to** **attention feedback awareness and control computer-based training (A-FACT)**

**החוקרים הראשיים: פרופ' עמית ברנשטיין** Ph.D., **תומר עוז,** B.A, **עומר דר,** B.A.

**מעבדת** Observing Minds Lab

**אוניברסיטת חיפה**

**ההסברים שלהלן מנוסחים בלשון זכר אך מיועדים לשני המינים.**

**עותק של טופס הסכמה זה יישלח אליך בהמשך לכתובת המייל שציינת.**

1. מדוע נערך מחקר זה?

המחקר יסייע להבין את ההשפעות של אימון קשבי על שליטה קשבית, ואת הקשר של השינוי בשליטה קשבית עם מטא-מודעות והטיות קשביות לאחר האימון.

**2**. כמה אנשים ישתתפו במחקר?

כ-135 אנשים ישתתפו במחקר (45 נבדקים בקבוצה, 3 קבוצות).

3**.** מה כולל המחקר?

המחקר כולל מילוי שאלונים באמצעות האינטרנט ומפגש אחד של הרצה מרחוק של מטלות ממוחשבות שיותקנו על המחשב של הנבדק, בשליטה מרחוק באמצעות תוכנת ה'זום'.

1. סקרינינג ראשוני\*\*\* + דמוגרפי כלשהו? – 10 דקות.
2. אתר STP – שאלון והקלטת משפטים – חצי שעה. \*\*\*עוזרות מחקר – לגייס חדשות\*\*\*
3. מפגש זום – שעה
   1. התקנה של התוכנות + מילוי שאלונים בפלאפון – 20 דקות
   2. והרצה של הניסוי – 40 דקות.
   3. בסיום – שליחת אווטפוט מחיקה של התוכנות – 5 דקות.

סך הכל – שעתיים.

תחילה, תתבקש למלא כמה שאלונים. על השאלונים תענה באמצעות סקר אינטרנטי מאובטח, כך שתוכל לענות עליו כאשר אתה נמצא בביתך, או במקום שקט אחר שתבחר. תמלא שאלון ותקליט משפטים באמצעות אתר מאובטח. לאחר מכן, נתאם מפגש זום בתחילתו נתקין את הניסוי על המחשב שלך ובזמן זה תתבקש למלא שאלונים בלינק שישלח לפלאפון שלך. לאחר התקנת הניסוי על המחשב שלך, תתבקש לבצע מטלות ממוחשבות הקשורות לתהליכים קוגניטיביים כגון תשומת לב. כמו כן, בתחילת המפגש הראשון תתבצע הקלטת סאונד בה תקליט מספר משפטים. משפטים אלו ישמשו לצורך המפגש הניסויי שלך בלבד ולאחר השימוש בהם יוצפנו ויישמרו בנפרד מפרטים מזהים כך שלאיש פרט לחוקרים לא תהיה גישה אליהם.

**4. מהם הסיכונים וחוסר הנוחות האפשריים במהלך הניסוי?**

הסיכונים הקשורים להשתתפות במחקר זה הם מינימאליים. חלק מהמשתתפים עלולים לחוש אי נוחות במהלך הדיווח על הסימפטומים הפסיכולוגיים והחוויות שלהם בשאלונים, או במהלך ביצוע המטלות הממוחשבות. **לידיעתך, נסיין יהיה נוכח במשך כל המפגש במעבדה ויוכל לסייע במידת הצורך.**

**5. רווח ותועלת מן המחקר:**

תוצאות המחקר יוכלו לסייע לחוקרים ולאחרים לצבור ידע חשוב לגבי תשומת לב לחוויות פנימיות.

יינתן לך פיצוי כספי או נקודות קרדיט (לתלמידי שנה א' בפסיכולוגיה) עבור השתתפותך עפ"י בחירתך (ראה סעיף 8).

**6. מה אם תבחר להפסיק את השתתפותך?**

המשתתפים רשאים לפרוש מן המחקר בכל שלב. אם תבחר לפרוש מהמחקר, תתוגמל בהתאם למידת השתתפותך עד אותה נקודה.

**7. חובות ועלויות:**

מלבד הזמן, אין עלויות או חובות צפויות נוספות הכרוכות בהשתתפות במחקר.

**8. תגמול:**

כל משתתף יתוגמל בתשלום של 80 ₪ או ב-2 נקודות קרדיט (לתלמידי שנה א' בפסיכולוגיה) עבור השתתפות מלאה במחקר. התשלום או נקודות הקרדיט יינתנו עם סיום ההשתתפות במחקר.

**9. סודיות:**

על מנת לשמור על פרטיותך, כל מידע שנאסף אודותיך במהלך השתתפותך במחקר זה יישמר בחיסיון המרבי שהחוק מאפשר. תיעוד של השתתפותך יישמר בטופס חסוי, והמידע שאתה מספק במהלך המחקר לא יקושר לשמך באופן ישיר. המידע שתספק על גבי דפי נייר יהיה נעול תמיד בנעילה כפולה (במגירה נעולה בתוך מעבדה נעולה), והמידע האלקטרוני יאוחסן בשרתים מאובטחים המוגנים על ידי סיסמא. גישה ישירה לחומר אשר ייאסף תינתן לחוקר הראשי פרופ' עמית ברנשטיין, צוות חוקרי המעבדה**,** וכן לגורמים מוסדיים מורשים המבקרים את המחקר לצורך אימות ובדיקת נתונים והליכי המחקר, בהתאם לדרישה. כל פרסום שעשוי להתבסס על מחקר זה ייעשה ללא כל אזכור של שמך או כל פרט אחר העלול לחשוף את זהותך.

בנוסף, שמך, כתובתך ותעודת הזהות שלך יועברו למשרד רשות המחקר באוניברסיטת חיפה על מנת לזכותך בתגמול הכספי או בנקודות קרדיט עבור השתתפותך במחקר. במשרד רשות המחקר של האוניברסיטה, יאוחסן מידע זה בצורה מאובטחת, וגישה למידע זה תותר רק לעובדים מורשים.

**10.**  **מידע ליצירת קשר:**

אם הינך מעוניין במידע נוסף אודות המחקר, אם יש לך שאלות נוספות בנוגע לזכויותיך כמשתתף במחקר זה, או אם אתה מרגיש שנפגעת בדרך כלשהי כתוצאה מהשתתפותך במחקר, אתה מוזמן ליצור קשר עם פרופ' עמית ברנשטיין, החוקר הראשי של המחקר, בטלפון: 04-8249839.**הסכמה להשתתפות במחקר  
שם המחקר:** תשומת לב וחוויות

ניתן לך וקראת את טופס ההסכמה להשתתפות במחקר זה. במידה ותהיינה לך שאלות נוספות אודות המחקר, הנך מבין שאתה חופשי ליצור קשר עם האדם האחראי על המחקר בכתובת ובטלפון המופעים בתחתית העמוד.

אתה מבין את התהליך שאתה עתיד לעבור, ומודע לרווחים הפוטנציאליים, לסיכונים ולאי-הנוחות שבמסגרתו.

אתה מכיר בכך שהסכמת להשתתף במחקר ואתה מודע לכך שאתה רשאי לסרב להשתתף או להפסיק את השתתפותך בכל שלב. כמו כן, אתה מודע לכך שלחוקר יש זכות להפסיק את הניסוי בכל שלב ומכל סיבה שהיא.

הנך מבין שתוצאות מחקר זה עשויות להתפרסם בהמשך, אולם החיסיון של כל משתתפי המחקר עתיד להישמר ברמה המרבית שהחוק מאפשר.

הנך מבין שבנוסף ליצירת קשר עם החוקר הראשי של מחקר זה, פרופ' עמית ברנשטיין (פרטים מצויים בתחתית העמוד), אתה רשאי ליצור קשר גם עם יו"ר ועדת האתיקה בחוג לפסיכולוגיה באוניברסיטת חיפה, ד"ר רועי אדמון, Ph.D., בטלפון: 04-8240964. ניתן לפנות אליהם במידה ותהיינה לך שאלות נוספות אודות זכויותייך כמשתתף במחקר, או אודות מידע על המשך טיפול אם תרגיש כי נפגעת כתוצאה ממחקר זה.

**במידה ואת/ה מסכים/ה להשתתף במחקר, אנא כתוב/י למטה את שמך המלא – שם פרטי ושם משפחה וחתימה.**

**שם: חתימה:**

פרופ' עמית ברנשטיין, Ph.D.

פרופ' חבר

אוניברסיטת חיפה

החוג לפסיכולוגיה

הר הכרמל, חיפה, ישראל, 31905

(טלפון) 04-8249839

abernstein@psy.haifa.ac.il (דוא"ל**)**