**חלק זה בכוונה מופיע בדף נפרד ועליו להישאר אצל הנבדק לאחר החתימה**

תאריך:\_\_\_\_\_\_\_\_

**טופס פנייה להשתתפות במחקר והסכמה מדעת**

1. **הזמנה להשתתפות:**

שלום רב,

אנו מבקשים ממך להשתתף במחקר בשם: אימון קשב ומודעות אשר מטרתו היא ללמוד על ההשפעות של אימון קישבי ואת הקשר של זה לרווחה נפשית. השתתפותך במחקר עשויה לתרום בצורה משמעותית להבנת הנושא. המחקר נערך על ידי המעבדה לתודעה מתבוננת בביה"ס למדעי הפסיכולוגיה באוניברסיטת חיפה בראשותו של פרופ' עמית ברנשטיין.

1. **מטרת המחקר:**

מטרת המחקר היא לבחון את ההשפעה של אימון קישבי על יכולות שליטה קשבית, ואת הקשר של שליטה קשבית למודעות להטיות קשביות כלפי מחשבות.

1. **מה כולל המחקר?**

המחקר כולל שני שלבים. בשלב הראשון שאורך כחצי שעה, תתבקש\י למלא בזמנך הפנוי שאלון מקוון והקלטת משפטים במקום שקט באמצעות המכשיר הנייד או המחשב שלך (ייתכן ובמידת הצורך תתבקש\י לבצע הקלטה נקודתית חוזרת של משפטים מסוימים שתארוך מספר דקות). בשלב השני שאורך כשעה, תתבקש\י להגיע לפגישה ב'זום' במהלכה יותקן הניסוי על המחשב שלך, בזמן זה תתבקש לענות על מספר שאלונים ממוחשבים דרך הפלאפון במשך כחצי שעה. לאחר מכן תבצע מטלות ממוחשבות במשך כחצי שעה. לאחר מכן נבצע מחיקה מלאה של כל התוכנות מהמחשב שלך. המשך הכולל של ההשתתפות במחקר צפוי להיות עד שעתיים.

1. **האם ישנם סיכונים/חוסר נוחות שעשויים להתלוות להשתתפות במחקר?**

הסיכונים/חוסר נוחות הנלווים להשתתפות במחקר הינם מינימאליים. חלק מהמשתתפים עלולים לחוש אי נוחות במהלך המטלות, או במהלך הדיווח על החוויות שלהם באמצעות שאלונים. לידיעתך, צוות המחקר יהיה זמין בטלפון במידה ותצטרך ויוכל לסייע במידת הצורך. התקנת התוכנות על המחשב האישי נבדקה ואנו צפויים למחוק בתום הניסוי את כל ההתקנות שנבצע על המחשב.

1. **האם אני חייב/ת להשתתף?**

חשוב לנו להבהיר כי ההשתתפות במחקר הנה מרצון ואינך חייב/ת להשתתף במחקר. במידה ותחליט להפסיק את השתתפותך במחקר בכל אחד מן השלבים לא תהיה לכך שום השלכה שלילית עליך ולא תפגע מכך בכל דרך שהיא בהמשך.

1. **חובות ועלויות:**

מלבד המאמץ הנדרש בהשתתפות במחקר, פינוי זמן עבור שיחות הטלפון, השאלונים והמטלות, והישארות במתחם הקורס בסופו למשך שעה כדי לבצע מטלה ולמלא שאלונים, אין עלויות או חובות נוספות.

1. **תגמול:**

עבור השתתפותך במחקר תקבל\י תגמול כספי בסך 80 ₪ או 2 נקודות קרדיט לבחירתך.

**שמירה על סודיות:**

כל המידע שתמסור בשיחות הטלפון, השאלונים, והמטלות, כולל הקלטות השמע, יישמר על שרתים מאובטחים או על קבצים מוצפנים ללא פרטיך המזהים, ולא יהיה זמין לאף אחד מלבד צוות המחקר.

**פנייה לצורך שאלות**

**שמות החוקרים:** פרופ' עמית ברנשטיין, עומר דר, תומר עוז.

**טלפון לפניות:** 04-8249839

**כתובת דוא"ל:** mindstudy@labs.hevra.haifa.ac.il

אנו רוצים להדגיש שכיוון שהמחקר עוסק בנושאים רגישים, יתכן שיתעוררו בעקבות המטלות או השאלונים

מחשבות ורגשות בלתי נעימים. במידה ובעקבות השתתפותך במחקר תרגיש צורך בתמיכה וסיוע, ואינך בטוח/ה

אל מי לפנות, או מעדיף/ה לא להסתייע באנשים מסביבתך הקרובה, תוכל/י לפנות לער"ן – עזרה ראשונה נפשית

בטלפון 1201 .בנוסף, ניתן לפנות לרופא המשפחה דרך קופת החולים לקבלת הפניה לייעוץ/טיפול נפשי. עם כל שאלה או סוגיה שתתעורר את/ה יכול/ה לפנות לצוות המחקר

בהערכה רבה,

צוות המחקר

**חלק זה יופיע בקוולטריקס – חתימה אוטומאטית ששקולה לחתימה ידנית כפי שאושר בועדת אתיקה בעבר עבור פרויקט 'תובנה'.**

**אישור השתתפות במחקר בנושא: מדיטציה וקשב**

**בניהולו של החוקר הראשי פרופ' עמית ברנשטיין**

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מאשר/ת שקראתי את המידע שהוצג בפני ושהוסבר לי אישית על-ידי צוות המחקר, אשר התחייב/ה בפני בכתב, להבטיח סודיות בכל הנוגע לפרטיי האישיים ולכל פרט אחר, שעלול לחשוף את זהותי.

הוסברה לי מטרת המחקר וחשיבותו.

הובהר לי כי ההשתתפות הנה מבחירה בלבד, ואם אסרב להשתתף לא תהיה לכך כל השלכה לגבי בעתיד.

הובהר לי כי אני יכול/ה להפסיק את השתתפותי בכל שלב שהוא, ולא תהיה לכך כל השלכה לגבי בעתיד.

הובהרו לי גם ההשלכות האפשריות של השתתפות במחקר לגבי, ולמי ניתן לפנות במקרה של השלכות שליליות

[את השורה הנ"ל להוסיף רק במקרה שישנה אפשרות להשלכות שליליות]

אני מסכימ/ה להשתתף במחקר זה ומוכנ/ה שייעשה שימוש במידע שאמסור בשיחות הטלפון, השאלונים, והמטלות שאבצע לצורכי מחקר בלבד.

|  |  |  |
| --- | --- | --- |
| שם הנבדק | תאריך | חתימה |
|  |  |  |
| שם החוקר המחתים | תאריך | חתימה |
| פרופ' עמית ברנשטיין |  |  |